Nordjyllands Politi var overrasket over det syn, der mødte specialpatruljen og SKAT den 1. marts i år, hvor man overraskede flere personer i gang med at spille ulovligt spil i en udlejningsejendom i Nørresundby. Alt var sat i system, der var to store spilleborde, der var rigtige jetoner og en croupier til at lede spillet, og lokalet var indrettet som var det et officielt og lovligt spillested. Onsdag skal de to mænd for retten i Aalborg. Den ene er tiltalt for at have lejet lokalerne i Nørresundby, som han indrettede til casino, uden han havde den fornødne tilladelse til det. Den anden tiltalte fungerede som spillebestyrer i casinoet. Se indslag om afsløringen

Opsummering:
To personer skal onsdag for retten i Aalborg. Begge er tiltalt for at drive ulovligt casino i Nørresundby.